Ab's Drive-In | West Jordan, UT 84088 | American Restaurants in Salt Lake City
7903 Airport Rd West Jordan,UT 84088 (801) 280-8075 Add to Trip Planner Wat het geword van Gian Groen? | SARIE
Wat het geword van Gian Groen?	deur SARIE.com-span
Gian Groen word geken as een van die land se top digterlike liedjieskrywers. Hy is meestal bekend vir sy liedjie “Vier Seisoene Kind” wat ook deur verskeie bekende sangers opgeneem is. Maar hy was vir ’n ruk uit die kollig – waarmee het hy homself besig gehou? SARIE.com gesels met hom hieroor én oor sy nuwe album, Dekade se Ballades.
Jy was vir lank uit die kollig – waarmee was jy besig? Ek is deur ’n egskeiding wat my hard aarde toe gebring het. Toe ek die geleentheid kry om kitaarlesse by ’n laerskool aan te bied, het ek dit met oorgawe aangegryp. Ek het so baie genot daaruit gekry dat ek dit steeds doen. Kinders doen wonderlike dinge vir ’n gebroke siel.
Wat is die inspirasie vir jou nuwe album? Ek put inspirasie uit alles wat rondom my gebeur, daarom skryf ek altyd. Vir die nuwe album, Dekade se Ballades, het ons besluit om te fokus op die ouer liedjies wat nooit tot hul reg gekom het nie. Ons het ’n vars aanslag gebruik om hulle ’n bietjie meer gehoorvriendlik te maak en dan natuurlik ook ’n paar nuwe liedjies bygesit.
… en in jou musiek? Een van die nuwe liedjies is “Gita Blom”.
Die grootste deel van “Gita-Blom” is geskryf voor Gita se geboorte en die brug van die liedjie is geskryf toe sy ’n week oud was. Alles waaraan ek tans dink is vreugde en alles wat ek skryf is dus opgewek.